CELEX: 32012D0811
Language: et
Date: 2012-12-20 00:00:00
Title: Nõukogu otsus 2012/811/ÜVJP, 20. detsember 2012 , millega muudetakse otsust 2010/788/ÜVJP, mis käsitleb Kongo Demokraatliku Vabariigi vastu suunatud piiravaid meetmeid

21.12.2012   
            
            
               ET
            
            
               Euroopa Liidu Teataja
            
            
               L 352/50
            
         NÕUKOGU OTSUS 2012/811/ÜVJP,
   20. detsember 2012,
   millega muudetakse otsust 2010/788/ÜVJP, mis käsitleb Kongo Demokraatliku Vabariigi vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   ning arvestades järgmist:
   
               (1)
            
            
               Nõukogu võttis 20. detsembril 2010 vastu otsuse 2010/788/ÜVJP, (1) millega kehtestati piiravad meetmed Kongo Demokraatliku Vabariigi suhtes.
            
         
               (2)
            
            
               ÜRO Julgeolekunõukogu 28. novembri 2012. aasta resolutsiooniga 2078 (2012) muudetakse nimekirja kandmise kriteeriume nende isikute ja üksuste osas, kelle suhtes kohaldatakse ÜRO Julgeolekunõukogu resolutsiooni 1807 (2008) punktides 9 ja 11 sätestatud piiravaid meetmeid.
            
         
               (3)
            
            
               ÜRO Julgeolekunõukogu resolutsiooniga 2078 (2012) lisati ka täiendavad erandid ÜRO Julgeolekunõukogu resolutsiooni 1807 (2008) punktis 9 sätestatud meetmetest.
            
         
               (4)
            
            
               ÜRO Julgeolekunõukogu resolutsiooni 1533 (2004) kohaselt asutatud sanktsioonide komitee lisas 12. ja 30. novembril 2012 täiendavad isikud nimekirja isikutest ja üksustest, kelle suhtes kohaldatakse piiravaid meetmeid.
            
         
               (5)
            
            
               Otsust 2010/788/ÜVJP tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2010/788/ÜVJP muudetakse järgmiselt.
   
               1)
            
            
               Artikkel 3 asendatakse järgmisega:
               „Artikkel 3
               Artikli 4 lõikega 1 ja artikli 5 lõigetega 1 ja 2 ette nähtud piiravad meetmed kehtestatakse järgmiste sanktsioonide komitee poolt kindlaks määratud isikute ja vajaduse korral üksuste suhtes:
               
                           —
                        
                        
                           isikud või üksused, kes rikuvad artiklis 1 osutatud relvaembargot ja seotud meetmeid;
                        
                     
                           —
                        
                        
                           Kongo Demokraatlikus Vabariigis tegutsevate võõramaiste relvastatud rühmituste poliitilised ja sõjaväelised liidrid, kes takistavad nendesse rühmitustesse kuuluvate võitlejate desarmeerimist ja vabatahtlikku repatrieerimist või ümberasustamist;
                        
                     
                           —
                        
                        
                           väljastpoolt Kongo Demokraatlikku Vabariiki abi saavate Kongo relvastatud rühmituste poliitilised ja sõjaväelised liidrid, kes takistavad nende võitlejate osalemist desarmeerimis-, demobiliseerimis- ja reintegreerimisprotsessis;
                        
                     
                           —
                        
                        
                           Kongo Demokraatlikus Vabariigis tegutsevad poliitilised ja sõjaväelised liidrid, kes kohaldatavat rahvusvahelist õigust rikkudes värbavad või kasutavad lapsi relvastatud konfliktides;
                        
                     
                           —
                        
                        
                           Kongo Demokraatlikus Vabariigis tegutsevad isikud või üksused, kes on toime pannud tõsiseid rikkumisi, võttes relvastatud konfliktides sihtmärgiks lapsi või naisi, sealhulgas tappes, sandistades, seksuaalset vägivalda kasutades, inimrööve toime pannes ja sunniviisiliselt ümber asustades;
                        
                     
                           —
                        
                        
                           isikud või üksused, kes takistavad juurdepääsu humanitaarabile või selle jagamist Kongo Demokraatliku Vabariigi idaosas;
                        
                     
                           —
                        
                        
                           isikud või üksused, kes toetavad seadusevastaselt ebaseadusliku loodusressurssidega (sh kullaga) kauplemise kaudu relvastatud rühmitusi Kongo Demokraatliku Vabariigi idaosas;
                        
                     
                           —
                        
                        
                           isikud või üksused, kes tegutsevad nimekirja kantud isiku nimel või tema juhendamisel, või nimekirja kantud isiku omandis oleva või tema poolt kontrollitava üksuse nimel või juhendamisel;
                        
                     
                           —
                        
                        
                           isikud või üksused, kes kavandavad või toetavad rünnakuid ÜRO stabiliseerimismissiooni rahuvalvajate vastu Kongo Demokraatlikus Vabariigis (MONUSCO) või osalevad nendes.
                        
                     Asjaomased isikud ja üksused on loetletud lisas.”
            
         
               2)
            
            
               Artikli 4 lõikes 3 lisatakse punkti c järele järgmine tekst:
               „või kui selline territooriumile sisenemine või selle läbimine on vajalik kohtumenetluse läbiviimiseks.”
            
         Artikkel 2
   Käesoleva otsuse lisas loetletud isikud kantakse otsuse 2010/788/ÜVJP lisas esitatud isikute nimekirja.
   Artikkel 3
   Käesolev otsus jõustub Euroopa Liidu Teatajas avaldamise kuupäeval.
   
      Brüssel, 20. detsember 2012
      
         
            Nõukogu nimel
         
         
            eesistuja
         
         E. FLOURENTZOU
      
   
   
      (1)  ELT L 336, 21.12.2010, lk 30.
   
      LISA
      
         ARTIKLIS 2 NIMETATUD ISIKUD
      
      
                  Nimi
               
               
                  Varjunimi
               
               
                  Sünniaeg ja -koht
               
               
                  Identifitseerimisandmed
               
               
                  Põhjendus
               
               
                  Määramise kuupäev
               
            
                  MAKENGA, Sultani
               
               
                  Kolonel Sultani Makenga
                  Emmanuel Sultani Makenga
               
               
                  25. detsember 1973
                  Rutshuru, Kongo Demokraatlik Vabariik
               
               
                  Kongo kodanik
                  Kongo Demokraatlikus Vabariigis tegutseva Mouvement du 23 Mars (M23) rühmituse sõjaline juht
               
               
                  Sultani Makenga on Kongo Demokraatlikus Vabariigis tegutseva Mouvement du 23 Mars (M23) rühmituse sõjaline juht. M23 (mida tuntakse ka Kongo Revolutsioonilise Armee nime all) juhina on Sultani Makenga rikkunud tõsiselt rahvusvahelist õigust, võttes relvastatud konfliktides sihtmärgiks lapsi või naisi, sealhulgas tappes, sandistades, seksuaalset vägivalda kasutades, inimrööve toime pannes ja sunniviisiliselt ümber asustades. Samuti vastutab ta rahvusvahelist õiguse rikkumise eest, mis on seotud M23 tegevusega laste värbamisel ja kasutamisel relvastatud konfliktides Kongo Demokraatlikus Vabariigis. Sultani Makenga juhtimisel on M23 Kongo Demokraatliku Vabariigi tsiviilelanike suhtes pannud toime massilisi hirmutegusid.
                  Lähtudes tunnistustest ja raportitest, on Sultani Makenga juhitavad võitlejad vägistanud kogu Rutshuru territooriumil naisi ja lapsi, kellest mõned on olnud kõigest 8aastased; selle poliitika eesmärk on kinnistada kontroll Rutshuru piirkonna üle. Makenga juhtimisel on M23 korraldanud Kongo Demokraatlikus Vabariigis ja selle ümbruses laiaulatuslikke laste sundvärbamise kampaaniaid, samuti suure hulga laste tapmisi, sandistamisi ja haavamisi. Paljud sundvärvatud lapsed on olnud nooremad kui 15. Makenga on väidetavalt võtnud vastu ka relvi ning nendega seotud materjale, rikkudes sellega Kongo Demokraatliku Vabariigi võetud meetmeid relvaembargo rakendamiseks, sealhulgas siseriiklikke määrusi relvade ja nendega seotud materjalide impordi ja omamise kohta. Makenga tegevus M23 juhina hõlmab rahvusvahelise õiguse tõsiseid rikkumisi ning hirmutegusid Kongo Demokraatliku Vabariigi tsiviilelanike suhtes, ning on süvendanud piirkonnas valitsevat ebakindluse, ümberasustamise ja konfliktiolukorda.
               
               
                  12.11.2012
               
            
                  NGARUYE WA MYAMURO, Baudoin
               
               
                  Kolonel Baudoin NGARUYE
               
               
                  1978
                  Lusamambo, Lubero territoorium, Kongo Demokraatlik Vabariik
               
               
                  Mouvement du 23 Mars (M23) rühmituse sõjaline juht
                  FARDC ID: 1–78-09-44621-80
               
               
                  2012. aasta aprillis andis Ngaruye kindral Ntaganda ülesandel käsu endise Rahvakaitse Rahvusliku Kongressi mässuks, mida tuntakse Mouvement du 23 Mars (M23) nime all. Ta on praegu M23s auastmelt kolmas sõjaväeline ülem. Kongo Demokraatlikku Vabariiki tundvad eksperdid soovitasid tema nimekirja kandmist 2008. ja 2009. aastal. Ta vastutab inimõiguste ja rahvusvahelise õiguse ränkade rikkumiste eest ning on ise neid toime pannud. Ta värbas ja õpetas M23 jaoks välja sadu lapsi 2008. aastast kuni 2009. aastani ning 2010. aasta lõpus. Ta on tapnud, sandistanud ning korraldanud inimrööve, sageli on sihtmärgiks olnud naised. Ta vastutab M23 desertööride hukkamiste ja piinamiste eest. 2009. aastal andis ta Kongo Demokraatliku Vabariigi relvajõudude (FARDC) koosseisus käsu tappa Walikales Shalio küla kõik mehed. Samuti varustas ta Ntaganda otsesel käsul Masisis ja Walikales relvade ja laskemoonaga ning maksis palka. 2010. aastal viis ta Lukopfu piirkonnas läbi elanikkonna sunniviisilise ümberasustamise ja sundvõõrandamise. Samuti on ta olnud tihedalt seotud kuritegelike võrgustikega FARDCi sees, saades tulu mineraalikaubandusest, mis tõi kaasa pinged ja vägivalla kolonel Innocent Zimurindaga 2011. aastal.
               
               
                  30.11.2012
               
            
                  KAINA, Innocent
               
               
                  Kolonel Innocent KAINA
                  „India Queen”
               
               
                  Bunagana, Rutshuru territoorium, Kongo Demokraatlik Vabariik
               
               
                   
               
               
                  Innocent Kaina on praegu Mouvement du 23 Mars (M23) rühmituse sektoriülem. Ta vastutab rahvusvahelise õiguse ja inimõiguste ränkade rikkumiste eest ning on ise neid toime pannud. 2007. aasta juulis mõistis Kinshasa garnisoni sõjatribunal Kaina süüdi 2003. aasta maist kuni 2005. aasta detsembrini Ituri piirkonnas sooritatud inimsusevastastes kuritegudes. Ta vabastati 2009. aastal Kongo valitsuse ja Rahvakaitse Rahvusliku Kongressi vahelise rahuleppe tulemusel. 2009. aastal pani ta Masisi territooriumil FARDCi koosseisus toime hukkamisi, inimrööve ja sandistamisi. Kindral Ntaganda käsul algatas ta komandörina 2012. aasta aprillis Rutshuru territooriumil endise Rahvakaitse Rahvusliku Kongressi mässu. Ta tagas mässajate turvalisuse Masisist väljaspool. 2012. aasta maist augustini vastutas ta M23 mässu jaoks rohkem kui 150 lapse värbamise ja väljaõppe eest, lastes põgeneda üritanud poisid maha. 2012. aasta juulis sõitis ta Berundasse ja Deghosse, et tegeleda seal M23 nimel mobiliseerimise ja värbamisega.
               
               
                  30.11.2012